## Pravilnik o sadržaju i načinu registracije ugovora o radu pomoraca i ribara

### NN 8/1996 (31.1.1996.), Pravilnik o sadržaju i načinu registracije ugovora o radu pomoraca i ribara

# **MINISTARSTVO RADA I SOCIJALNE SKRBI**

Na temelju članka 11. stvka 7. Zakona o radu ("Narodne novine"
br. 38/95 i 65/95) i članka 39. stavka 2. zakona o sustavu državne
uprave ("Narodne novine" ,br. 75/93) ministar rada i socijalne
skrbi donosi

## **PRAVILNIK**

### **O SADRŽAJU I NAČINU REGISTRACIJE UGOVORA O RADU POMORACA I RIBARA**

Članak 1.

Ovim se Pravilnikom utvrđuje sadržaj i način registracije
ugovora o radu pomoraca i ribara (u daljnjem tekstu: ugovor).

Članak 2.

Ugovor se registrira pri županijskom uredu nadležnome za poslove rada
prema sjedištu poslodavca kod kojega pomorac ili ribar zasniva radni odnos
(u daljnjem tekstu: nadležno tijelo).

Članak 3.

(1) Ugovor o radu pomorca i ribara mora sadržavati sljedeće uglavke:

1. naziv, tvrtka i sjedište poslodavca,

2. ime i prezime, datum rođenja, mjesto rođenja i prebivalište
pomorca ili ribara,

3. mjesto i dan sklapanja ugovora,

4. naziv broda ili brodova na kojem ili na kojima pomorac ili ribar
preuzima obvezu raditi,

5. naziv, narav ili vrstu poslova na koje se pomorac ili ribar zapošljava,

6. putovanje ili putovanja koja će se poduzeti, ako se taj podatak
može dati u vrijeme sklapanja ugovora,

7. mjesto i dan kada se pomorac ili ribar mora javiti na brod radi otpočinjanja
rada, ako se ti podaci mogu dati u vrijeme sklapanja ugovora,

8. očekivano trajanje ugovora, u slučaju ugovora na određeno
vrijeme utvrđeno na načn da se odredi dan kada ugovor prestaje
ili luka odredišta i rok po isteku kojega pomorcu ili ribaru nakon dolaska
u luku odredišta prestaje radni odnos,

9. trajanje plaćenog godišnjeg odmora na koji pomorac ili ribar
ima pravo, u slučaju kada se takav podatak ne može dati u vrijeme
sklapanja ugovora, način određivanja trajanja tog prava,

10. osnovnu plaću dodatke na plaću, novac u kojem će
se isplaćivati, te razdoblja isplate,

11. otkazne rokove kojih se mora pridržavati pomorac ili ribar, odnosno
poslodavac, a u slučaju kad se takav podatak ne može dati u vrijeme
sklapanja ugovora, način određivanja otkaznih rokova,

12. uglavak da je poslodavac upoznao pomorca ili ribara s pravima i
obvezama koje proizlaze iz ugovora, te da ih je pomorac ili ribar prihvatio
ili da je pri sklapanju ugovora bio nazočan predstvnik sindikata.

(2) Umjesto uglavka iz točke 9., 10. i 11. stavka 1. ovoga članka
može se u ugovoru uputiti na odgovarajuće zakone, druge propise,
kolektivne ugovore ili pravilnike o radu koji uređuju ta pitanja.

Članak 4.

Ugovor na registraciju nadležnom tijelu podnosi poslodavac u tri primjerka
u roku osma dana od dana kada je pomorac ili ribar započeo raditi.

Članak 5.

(1) Nadležno tijelo vodi Registar ugovora (u daljnjem tekstu: registar),
zbirku isprava i abecedni imenik.

(2) U registru iz stavka 1. ovoga članka upisuje se:

1. redni (registarski) broj pod kojim je ugovor upisan,

2. naziv, tvrtka i sjedište poslodavca,

3. ime i prezime, datum rođenja, mjesto rođenja i prebivalištge
pomorca ili ribara,

4. mjesto i dan sklapanja ugovora,

5. vrijeme na koje je ugovor sklopljen (određeno ili neodređeno
vrijeme).

(3) Nakon upisa podataka iz ugovora u registar, na ugovor se upisuje
redni broj pod kojim je taj ugovor upisan u registar,

(4) Redni broj pod kojim je ugovor upisan u registar stalan je i svaka
promjena tog ugovora registrira se pod istim brojem.

Članak 6.

(1) Na svaki primjerak ugovora stavlja se potvrda o registraciji koja
obvezno sadrži:

1. naziv nadležnog tijela kod kojega je ugovor registriran,

2. izreku, da je ugovor regisriran,

3. registarki broj i datum registracije,

4. potpis ovlaštene osobe.

(2) Nakon izvršene registracije nadležno tijelo dostavlja svakoj od
stranaka po jedan primjerak ugovora.

Članak 7.

(1) U zbirku isprava polaže se jedan primjerak registriranog ugovora.

(2) U abecedni imenik upisuje se:

1. ime i prezime, te prebivalište pomorca ili ribara,

2. redni broj pod kojim je ugovor upisan.

Članak 8.

(1) Poslodavac je dužan u roku osam dana prijaviti nadležnom tijelu
svaku promjenu ugovora.

(2) Na registraciju promjene ugovora primjenjuje se odreba ovog Pravilnika
koji se odnose na registrciju ugovora.

Članak 9.

Nadležno tijelo dužno je registrirati ugovor ili promjenu ugovora u
roku osam dana od dana podnošenja ugovora ili njegove promjene na regi-straciju.

Članak 10.

Registracije obavljene do početka primjene Zakona o radu ostaju
na snazi do isteka roka iz članka 241. stavka 1. toga Zakona.

Članak 11.

Danom stupanja na snagu ovoga Pravilnika prestaje važiti Pravilnik o
sadržaju i načinu registracije odluke o izboru odnosno ugovora o
zapošljavanju radnika - pomorca kao člana posade broda ("Narodne
novine" broj 73/94).

Članak 12.

Ovaj Pravilnik stupa na snagu osmog dana od dana objave u "Narodnim
novinama".

Klasa: 112-07/96-01/12

Urbroj: 524-02-96-4

Zagreb, 29. siječnja 1996.

Ministar rada i socijalne skrbi

**Joso Škara,** v. r.

Pravilnik, NN 8/1996-126